recursal/SuperWikiNEXT-32B huggingface dataset:
নাটালিয়া স্ট্যাটিভাঝারকোর আলংকারিক চিত্রশৈলী "আগস্ট"
কিয়েভ চীনামাটির ফুলদানিতে মারফা টিমচেঙ্কোর আঁকা পেট্রিকিভকা চিত্রাঙ্কন
**পেট্রিকিভকা চিত্রাঙ্কন** বা "পেট্রিকিভকা" একটি ঐতিহ্যবাহী ইউক্রেনীয় আলংকারিক চিত্রশৈলী। ইউক্রেনের ডিনিপ্রোর কাছে পেট্রিকিভকা গ্রামটি একটি আলংকারিক শিল্পের বিপ্লবের কেন্দ্রে পরিণত হয়েছিল। পেট্রিকিভকা চিত্রশৈলীর উৎপত্তি ইউক্রেনের পেট্রিকিভকা গ্রাম থেকে। এই আলংকারিক চিত্রশৈলীটি ঐতিহ্যগতভাবে বাড়ির দেয়াল এবং দৈনন্দিন গৃহস্থালির জিনিসপত্র সাজাতে ব্যবহৃত হত। ২০১২ সালে ইউক্রেনের সংস্কৃতি মন্ত্রক পেট্রিকিভকা চিত্রাঙ্কনকে ইউক্রেনের অনুনভবনীয় সাংস্কৃতিক ঐতিহ্যের অংশ হিসাবে স্বীকৃতি দেয়। ২০১৩ সালে এটি ইউনেস্কোর ইনট্যানজিবেল কালচার হেরিটেজ তথা অনুনভবনীয় সাংস্কৃতিক ঐতিহ্যের তালিকায় স্থান পায়।

পেট্রিকিভকা গ্রামের লোকেরা স্থানীয় উদ্ভিদ এবং প্রাণীজগতের পর্যবেক্ষণের ভিত্তিতে তাদের থাকার ঘর, গৃহস্থালীর জিনিসপত্র এবং বাদ্যযন্ত্রগুলিকে শোভাময় চিত্রকলার শৈলী দিয়ে সাজায়। পেট্রিকিভকা চিত্রাঙ্কনে নানা ধরনের সুন্দর ফুল এবং অন্যান্য প্রাকৃতিক উপাদানের উপস্থিতি লক্ষ্য করা যায়।

চিত্রশালা
---------

* 
* 
* 
* 
* 
* 

* 
* 
* 
* 
*

তথ্যসূত্র
---------

1. ↑  "UNESCO Culture Sector - Petrykivka decorative painting as a phenomenon of the Ukrainian ornamental folk art"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
**শান্তি ও গণতান্ত্রিক সংগঠন** বা **দ্য ইউনিয়ন ফর পিস অ্যান্ড ডেমোক্রেসি–জিগামিবাঙ্গা** (ইংরেজি: Union for Peace and Democracy, সংক্ষেপে *UPD*, ফরাসি: Union pour la paix et la démocratie–Zigamibanga, *UPD–Zigamibanga*) শান্তি ও উন্নয়নের জন্য প্রতিষ্ঠিত সংগঠন। এটি বুরুন্ডির একটি ছোট রাজনৈতিক দল যা ২০০২ সালে প্রতিষ্ঠিত হয়। ২০০২ সালে প্রতিষ্ঠিত হলেও এটি ২০০৭ সালের পর থেকে সক্রিয় হয় এবং এর কার্যক্রম শুরু করে। ইউপিডি (UPD) হলো ক্ষমতাসীন **ন্যাশনাল কাউন্সিল ফর দ্য ডিফেন্স অফ ডেমোক্রেসির** বিরোধী দলগুলোর মধ্যে একটি **ফোর্সেস ফর দ্য ডিফেন্স অফ ডেমোক্রেসি (CNDD– FDD)** পার্টি। এটিকে বুরুন্ডির সংখ্যালঘু মুসলিম সম্প্রদায়ের রাজনৈতিক দল হিসেবেও দেখা হয়।

ইতিহাস
------

হয়েছিল আগস্ট ২০০২ ইউপিডি (UPD) প্রথম প্রতিষ্ঠিত ও নিবন্ধিত হয়েছিল। **ন্যাশনাল কাউন্সিল ফর দ্য ডিফেন্স অফ ডেমোক্রেসি** ও **ফোর্সেস ফর দ্য ডিফেন্স অফ ডেমোক্রেসি (CNDD–FDD)** দলের নেতা হুসেন রাদজাবু এই সংগঠনটির প্রতিষ্ঠাতা। বুরুন্ডিয় গৃহযুদ্ধ চলাকালে রাজনৈতিক দল হিসাবে গঠিত সিএনডিডি-এফডিডিকে (CNDD-FDD) সরকারী স্বীকৃতি প্রদান না করা হলে এটি মূলত একটি ফ্রন্ট সংগঠন হিসাবে আত্মপ্রকাশ করে। ২০০৫ সালে যখন CNDD-FDD স্বীকৃতি পায়, তখন UPD প্রায় নিষ্ক্রিয় হয়ে পড়ে। এটি বুরুন্ডির ২০০৫ সালের বিধানসভা নির্বাচনে অংশগ্রহণ করেনি।

রাষ্ট্রপতি পদে **পিয়েরে এনকুরুনজিজার** উত্থান একটি গুরুত্বপূর্ণ ভূমিকা পালন করা সত্ত্বেও, **রাদজাবুকে** ২০০৭ সালে সিএনডিডি-এফডিডি থেকে বহিষ্কার করা হয়েছিল এবং সরকারকে উৎখাত করার ষড়যন্ত্রের জন্য তাকে গ্রেফতার করা হয়। **রাদজাবু** ইউপিডিকে পুনরায় সক্রিয় করেন এবং তার চাচাতো ভাই **মোহাম্মদ ফেরুজীকে** দলীয় নেতা হিসেবে নিযুক্ত করেন। রাদজাবু জেল থেকে দলটি চালাতে থাকেন। ইউপিডি (UPD) দ্রুতই বুরুন্ডির সংখ্যালঘু মুসলিম সম্প্রদায়ের মধ্যে জনপ্রিয় হয়ে ওঠে।

২০১৫ সালে বুরুন্ডিতে রাজনৈতিক অস্থিরতার সময়, ইউপিডির বর্তমান নেতা **জেদি ফেরুজিকে** বুজুম্বুরায় হত্যা করা হয়। ২৩ মে ২০১৫ তারিখে এনকুরুনজিজা শাসনের বিরুদ্ধে প্রতিবাদের সময় তার হত্যাকাণ্ড সংঘর্ষকে আরও গভীর করে তোলে, কারণ বিরোধী দলগুলো সরকারি দলের সাথে আলোচনা কার্যক্রম স্থগিত করে। দলটি ২০২০ সালের মে মাসে জাতীয় পরিষদের নির্বাচনে অংশগ্রহণ করে কিন্তু নির্বাচনে মাত্র ০.০৫% ভোট লাভ করে এবং কোনো আসনে জয় লাভ করতে পারেনি।

আরও দেখুন
---------

* বুরুন্ডিতে ইসলাম

তথ্যসূত্র
---------

1. ↑  Dixon, Robyn (২৪ মে ২০১৫)। "Burundi's crisis deepens as assassinated opposition leader is buried"। *Los Angeles Times*। Johannesburg। সংগ্রহের তারিখ ১১ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Muhumuza, Rodney (২৩ মে ২০১৫)। "Zedi Feruzi killed: Leader of Burundi opposition party shot dead in Bujumbura"। The Independent। সংগ্রহের তারিখ ১১ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  Collectif; Petit Futé; Dominique Auzias; Jean-Paul Labourdette (১২ ডিসেম্বর ২০১৪)। *Burundi 2015 Petit Futé (avec cartes, photos + avis des lecteurs)*। Petit Futé। পৃষ্ঠা 67। আইএসবিএন 978-2-7469-7842-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Political Parties (Burundi)"। Global Security। সংগ্রহের তারিখ ১১ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জাহরা মাহমুদী** (জন্ম ১৯৯০) আফগানিস্তান জাতীয় ফুটবল দলের প্রাক্তন অধিনায়ক। ২০০৭ সালে আফগানিস্তান মহিলা জাতীয় ফুটবল দল প্রথম প্রতিষ্ঠিত হলে তিনি ঐ দলের প্রতিষ্ঠাতা সদস্য ছিলেন এবং ২০১৩ সালের শেষের দিক পর্যন্ত সদস্য ছিলেন।

প্রাথমিক জীবন
-------------

মাহমুদী ১৯৯০ সালে জন্মগ্রহণ করেন। ২০০০ সালে, যখন তার বয়স ৯, তিনি তার স্কুলের একটি বালিকা ফুটবল ক্লাব প্রতিষ্ঠা করেন, কিন্তু স্কুল প্রশাসন এটি বন্ধ করে দেয়। এর অল্পসময় পরে, তার পিতা ফুটবল তৈরীর একটি ছোট কারখারা গড়ে তোলেন। মাহমুদী দিনে দোকানের কাজ করতেন এবং সন্ধ্যায় গোপনে অনুশীলন করতেন। ২০০৪ সালে ইরানি সরকার আফগান শরণার্থীদের স্কুলে নিষিদ্ধ করেছিল এবং তার পরিবার আফগানিস্তানে ফিরে যাওয়ার সিদ্ধান্ত গ্রহণ করে। সেখানে, মাহমুদী কাবুলে অনানুষ্ঠানিকভাবে মহিলা ফুটবল প্রতিযোগিতার আয়োজন করতেন।

ক্যারিয়ার
----------

২০০৭ সালে, আফগানিস্তান ফুটবল ফেডারেশন প্রথম আফগানিস্তান মহিলা জাতীয় ফুটবল দলের অংশ হতে মাহমুদীকে নিয়োগ দেয়। ২০১০ সালে দক্ষিণ এশীয় ফুটবল ফেডারেশন মহিলা চ্যাম্পিয়নশিপে প্রথমবারের মতো অংশগ্রহণ করে এবং সেখান তিনি দলের অধিনায়ক হিসেবে দলকে নেতৃত্ব দেন। ২০১২ সালে দল তার নেতৃত্বে ফিরে আসে। মাহমুদী পেম ক্লাব (২০০৭-২০১০), কাবুল ক্লাব (২০১০-২০১২) এবং রবি বালখী ক্লাব (২০১২-২০১৩) সহ কাবুল শহরের বিভিন্ন ক্লাবের হয়ে খেলেছিলেন। মাহমুদী আফগানিস্তানের প্রথম মহিলা ফুটবল কোচ ছিলেন, ২০১১ সালে এএফসি "সি" কোচিং লাইসেন্স পান। তিনি আফগানিস্তানের অনূর্ধ্ব -১৪ দলের প্রতিষ্ঠাতা এবং কোচ ছিলেন এবং আফগানিস্তান ফুটবল ফেডারেশনের মহিলা কমিটির প্রধান হিসাবে দায়িত্ব পালন করেছিলেন।.

২০১৩ সালে, ক্রীড়ার মাধ্যমে আফগানিস্তানে নারীর অধিকার উন্নয়নে তার প্রচেষ্টার জন্য জহরা মাহমুদীকে কেনিটাকির লুইসভিলের মুহাম্মদ আলী "আধ্যাত্মিকতা" নীতির পুরস্কার, একটি মানবিক পুরস্কার, প্রদান করা হয়েছিল। বিভিন্ন প্রকারের হুমকির ফলে তিনি আফগানিস্তানে আর ফিরে আসেননি, কিন্তু তিনি কানাডার আশ্রয়ের জন্য আবেদন করেছিলেন এবং টরন্টোতে স্থায়ীভাবে বসতি স্থাপন করেন।

তথ্যসূত্র
---------

1. 1 2 3  Roach, Anna Bianca (১৮ জুন ২০১৭)। "Former Afghan women's soccer captain kicking down barriers in Toronto"। *The Star* (ইংরেজি ভাষায়)। সংগ্রহের তারিখ ২৯ মার্চ ২০১৯।
2. 1 2  Equal Playing Field (২৬ মে ২০১৭)। "Player Profile: Zahra Mahmoodi, Former Captain of The Afghanistan Women's National Team."। *Politics Means Politics*। সংগ্রহের তারিখ ২৯ মার্চ ২০১৯। [*স্থায়ীভাবে অকার্যকর সংযোগ*]

বহিঃসংযোগ
---------

* "Zahra Mahmoodi"। *Right to Play*। সংগ্রহের তারিখ ২৯ মার্চ ২০১৯।
* Equal Playing Field (২৬ মে ২০১৭)। "Player Profile: Zahra Mahmoodi, Former Captain of The Afghanistan Women's National Team."। *Politics Means Politics*। সংগ্রহের তারিখ ২৯ মার্চ ২০১৯। [*স্থায়ীভাবে অকার্যকর সংযোগ*]
* Kohestani, Shamila (১৬ ফেব্রুয়ারি ২০১৯)। "Afghan woman found freedom and hope through playing soccer"। *Shamila Kohestani* (ইংরেজি ভাষায়)। সংগ্রহের তারিখ ২৯ মার্চ ২০১৯।
শান্তির আন্দোলনের একটি জার্মান জার্নাল ডাই ফ্রিডেনস ওয়ার্টের প্রচ্ছদ, # ১১, ১৯১৩ প্রকাশিত
**শান্তি আন্দোলন** হচ্ছে একটি সামাজিক আন্দোলন যার মাধ্যমে একাধিক আদর্শ অর্জনের চেষ্টা হয় যেমন কোনো নির্দিষ্ট যুদ্ধ বা সব যুদ্ধের সমাপ্তি, নির্দিষ্ট জায়গা বা অবস্থার ধরনে আন্তর্মানবিক সহিংসতা সর্বনিম্নকরন এবং প্রায়ই এটা সম্পর্কিত থাকে বিশ্বশান্তির সাথে। এসব উদ্দেশ্য পূরনের উপায়তে থাকে শান্তিবাদ, অহিংস প্রতিরোধ, বৈঠক, বর্জন, শান্তি শিবির, নৈতিক ব্যবসা, যুদ্ধবিরোধী রাজনৈতিক ব্যক্তিত্বদের সমর্থন, সামরিক-শিল্প ব্যবস্থা থেকে লাভ সরানোর আইন তৈরি, অস্ত্র নিষিদ্ধকরন, উন্মুক্ত সরকার ও স্বচ্ছতার ব্যবস্থা তৈরি, প্রত্যক্ষ গনতন্ত্র, যুদ্ধাপরাধ ও যুদ্ধ তৈরির ষড়যন্ত্র প্রকাশকারকদের সমর্থন করা, মিছিল এবং জাতীয় পর্যায়ে রাজনৈতিক দালালির সংগঠন তৈরি। পলিটিকাল কো ওপারেটিভ হচ্ছে এরকম এক সংস্থার উদাহরণ যা চেষ্টা করে সব শান্তি আন্দোলন সংস্থা ও সবুজ সংস্থাকে এক করে ফেলবার, যাদের হয়তো কিছু বিচ্ছিন্ন লক্ষ্য আছে, কিন্তু তাদের সবারই আছে শান্তি ও মানবজাতি চলনের সাধারণ লক্ষ্য। কিছু শান্তিকর্মীদের চিন্তার ব্যাপার হচ্ছে শান্তি অর্জনের চ্যালেঞ্জগুলো যখন যারা এসবের বিপক্ষে, তারা সহিংসতা ব্যবহার করে তাদের যোগাযোগ ও ক্ষমতায়নের মাধ্যম হিসাবে।

তথ্যসূত্র
---------
মাঘনোয়া দ’ল নারায়ণপুর-এর ফুলবাড়ি গাওঁতে অবস্থিত, একে ফুলবাড়ি দ’ল নামেও জানা যায়। পিচলা নদীর পূর্বে মাঘনোয়া বিলের পারে দ'লটি অবস্থিত। একসময় এটি শক্তির অধিষ্ঠাত্রী দেবী কালীর মুখ্য পূজন স্থল ছিল। আহোম রাজত্বে কয়েকজন স্বর্গদেবের এই স্থান দর্শন করার প্রমাণ পাওয়া য়ায়। মানের আক্রমণের সময় দোল এবং পূজারীরা এখান থেকে যাওয়ার সময় দ'লের মুখ্য প্রতিমা (বিগ্রহ) লুকিয়ে রাখা হয়েছিল কিন্তু এটি দ’লে পুনরায় ফিরে আসেনি। পরে কলাবাড়ি ঘর তৈরি করে প্রতিমাটি স্থাপন করা হয়। এটিই হল বর্তমানের বরকালিকা থান।

দ'লের বিবরণ
-----------

মাঘনোয়া দ’লটির চারিদিকে প্রায় ৫ ফুট উঁচু ইটের বেড়া। দ'লে মিশে থাকা বুলনি ঘরের পারে প্রায় ১২৫ হাত দূরে ইটের বেড়ায় মিশে থাকা বাট চোরাসহ মন্দির প্রাঙ্গণে ঢুকতে একটি মাত্র দুয়ার আছে। ইটের গড়ের চারিদিকে একটি মাটির গড়। মাটির গড়ের মধ্যের আয়তন প্রায় ৩৩/১৫ লোচা। গড়ের দক্ষিণ পূর্ব চুকটি মাঘনোয়া বিলে মিশেছে। মাঘনোয়া বিলের আয়তন ৮৯/১৮ লোচা। দ’লটি আটকোণা এবং সম্মুখের গায়ে মিশে আছে বুলনি ঘর। দ’লটি মাটির তলায় কতটা মিশে গিয়েছে বলা শক্ত। বর্তমানে এটি ৩০ হাত সমান উঁচু। আটকোণা দ’লটির প্রত্যেক বাহুর বাইরের দিকের দৈর্ঘ্য ৯ হাত। দ’লটির বেড়ার সাতহাত উঁচুতে একটি কার্নিস আছে। কার্নিসের নিচ থেকে মাটিতে লাগা বেড়ার অংশের মধ্য ভাগ মৃদংগের মতো ফোলা। দ’লটির কার্নিসের নিচে প্রত্যেক বেড়ায় সারিতে পাঁচটি করে দুসারি মূর্তি লাগানো ছিল। বর্তমানে সেসব মূর্তি নাই এবং দ’লটির কলসিও নেই। দ'লের বেড়াগুলি সাতফুট মত উঁচু। বুলনি ঘর দৈর্ঘ্যে বার হাত, প্রস্থ নয় হাত এবং উঁচু প্রায় আট হাত। এর বেড়া প্রায় তিন ফুট উঁচু। দুইদিকের বেড়ায় চারটিকরে চাকি রাখা থাকে। বেড়ায় লাগানো তিনটি ভাঙা এবং আটটি ভাল মূর্তি এখানে তৈরি রাখা আছে।

বুরঞ্জী
-------

এই দ’লটি কে নির্মাণ করেছিলেন তার সংবাদ পাওয়া যায় না। ঘর এবং ইটের ঠাট দেখে এই দ’ল আহোম রাজারা নির্মাণ করেছিলেন বলা যায়। আনন্দ চন্দ্র আগরওয়ালা "কামরূপ তীর্থর বিবরণ" প্রবন্ধ (আবাহন ৫ম বছর) তে মাঘনোয়া দ'লের পারে বিভাণ্ডক মুনির আশ্রম আছে বলে লিখেছেন।

ওবেদ চাবর বুরঞ্জীর মতে স্বর্গদেউ রাজেশ্বর সিংহ(১৭৫১-১৭৬৯)ই পিচলা নদীতে স্নান করে ফুলবাড়ি দেবালয়ে গোঁসানী সেবা করে ৪,০০০ তিরোতা এবং ছেলে মেয়েকে কাপড়, টাকা এবং সোনা দান করেন।

বর্তমান
-------

সরকার এবং স্থানীয় বাসিন্দাদের অবহেলার জন্য দ’লটির প্রায়গুলি সামগ্রীর নষ্ট সাধন হয়েছে। এখনও প্রতিবছর পূজার জন্য অনেক ভক্তর এখানে আগমন ঘটে। কমবেশি পরিমাণে পর্যটকও দেখতে পাওয়া যায়।

তথ্যসূত্র
---------

1. ↑  শিব শর্মার "বার বৈষ্ণবর স্থান নারায়ণপুর এবং মহাপুরুষ শ্রীশ্রীমাধবদেব সমন্বিতে এর সন্তসকল
2. ↑   মহেশ্বর নেওগ- "পবিত্র আসাম"

বহিঃসংযোগ
---------

* লখিমপুরের মাঘনোয়া দ'ল এবং বরকালিকা থান, লেখক: বিপুলচন্দ্র ভট্টাচার্য ওয়েবসাইট: নীলা চরাই ডট কম
* রুদ্রসিংহ ,রাজেশ্বর সিংহের কীর্তীচিহ্ন মাঘনোয়া দৌলর কিছু কথা, লেখক: নিরুপমা বরা  ওয়েব্যাক মেশিনে আর্কাইভকৃত ৮ অক্টোবর ২০১৮ তারিখে, ওয়েবসাইট: অভিজ্ঞানম ডট কম

টেমপ্লেট:আসামে হিন্দু মন্দির
**ড্রাগন স্কুল** (ইংরেজিতে: Dragon School) যুক্তরাজ্যের অক্সফোর্ডে অবস্থিত একটি বিদ্যালয়। স্কুলটি ১৮৭৭ সালে প্রতিষ্ঠিত হয়। সেসময় এটির নাম ছিল অক্সফোর্ড প্রিপারেটরি স্কুল। ড্রাগন স্কুল বিশেষভাবে আবাসিক বিদ্যালয় হিসেবে পরিচিত যদিও এখানে অনাবাসিক শিক্ষার্থীরাও অধ্যয়ন করে। প্রথমে কেবল ছাত্র ভর্তি করা শুরু করলেও বিদ্যালয়টি পরবর্তিতে ছাত্রী ভর্তি করা শুরু করে। ছাত্রীরা প্রথম ১৯৯৪ সালে আবাসিক শিক্ষার্থী হিসেবে ভর্তি হবার সুযোগ পায়।

এখানে ভর্তিচ্ছু শিক্ষার্থীদের কমপক্ষে আট বছর বয়েসী হতে হয়। ২০০১ সাগাদ বিদ্যালয়টির শিক্ষার্থী সংখ্যা ৮৪০।

ইতিহাস
------

বার্ডওয়েল রোডে অবস্থিত ড্রাগন স্কুলের ভবন।
১৮৭৭ সালে প্রতিষ্ঠিত হয় ড্রাগন স্কুল, এসময় এটির নাম ছিল **প্রিপারেটরি স্কুল** বা **লিনাম’স প্রিপারেটরি স্কুল**। বিদ্যালয়টি মূলত অক্সফোর্ড বিশ্ববিদ্যালয়ের কয়েকজন শিক্ষক এক্ত্র হয়ে চালু করার উদ্যোগ নেয়। বিদ্যালয় প্রতিষ্ঠার উদ্দেশ্য ছিল অক্সফোর্ড বিশ্ববিদ্যালয়ের অধ্যাপকদের সন্তানদের উঁচু মানের শিক্ষা প্রদান করা।

১৮৭৭ সালেই বিদ্যালয়টিতে শিক্ষাদান কার্যক্রম চালু হয়। তখন বিদ্যালয়টি অক্সফোর্ডের সেন্ট গাইলসে অবস্থিত ছিল। প্রতিষ্ঠার দুই বছরের মধ্যে বিদ্যালয়টি অক্সফোর্ডের ক্রিক রোডের একটি ভবনে স্থানান্তরিত হয়, যা তখন "স্কুল হাউস" নামে পরিচিত ছিল। ১৮৮৬ সালে চার্লস কটেরিল লিনাম প্রধান শিক্ষক হিসেবে দায়িত্ব গ্রহণ করেন। লিনাম সেসময় বার্ডওয়েল রোডের পাশে কিছু জমি ইজারা নেয়ার ব্যবস্থা করেন বিদ্যালয়টির নিজস্ব ভবন প্রতিষ্ঠার জন্য। বিদ্যালয়ের শিক্ষার্থীদের অভিভাবক ও স্থানীয় কিছু মানুষের অনুদানে প্রায় ৪০০০ পাউন্ড যোগাড় করা হল। জমি ইজারা নেয়ার এক বছরের মধ্যেই ভবন প্রতিষ্ঠা করা হয় এবং বিদ্যালয়টি নিজস্ব ভবনে স্থানান্তরিত হয়।

তথ্যসূত্র
---------

1. ↑  Jaques, C. H. (১৯৭৭)। "I: Beginnings"। *A Dragon Century: 1877 – 1977*। Blackwell's। পৃষ্ঠা 1–7।
2. ↑  Jaques, C. H. (১৯৭৭)। "II: The Crick Road Era"। *A Dragon Century: 1877 – 1977*। Blackwell's। পৃষ্ঠা 7–21।
3. ↑  Jaques, C. H. (১৯৭৭)। "III: To Bardwell Road"। *A Dragon Century: 1877 – 1977*। Blackwell's। পৃষ্ঠা 22–35।

বহিঃসংযোগ
---------

* The Dragon School website
**ড্রাসিনা** বা Dracena একটি ঘরোয়া উদ্ভিদ। এর বৈজ্ঞানিক নামঃ Dracena Marginata. এটিকে মূলত বিভিন্ন উপকারের দরুন ঘরোয়া উদ্ভিদ হিসেবে ব্যবহার করা হয়। নাসার ঘরোয়া উদ্ভিদ নিয়ে গবেষণায় উঠে এসেছে যে ড্রাসিনা অন্যান্য ঘরোয়া উদ্ভিদের মধ্যে অন্যতম সেরা বায়ু নির্মলকারী একটি উদ্ভিদ। এছাড়াও ড্রাসিনা এলার্জি ও হাপানি সৃষ্টিকারী ক্ষতিকর বায়ু শোষণ করতে পারে। তাই বর্তমানে পশ্চিমা দেশ সমূহে বাসা বাড়ি, অফিস, প্রতিষ্ঠান স্কুলসমূহে ঘরোয়া উদ্ভিদ হিসেবে এটির ব্যবহার অনেক।

*Dracaena reflexa*
নাসা কিছুদিন আগে উদ্ভিদ নিয়ে গবেষণা করে তাদের ট্রাইক্লোরোইথিলিন, ফর্মালডিহাইড, বেনজিন নামক কয়েকটি রাসায়নিক পদার্থ দূর করার সক্ষমতা জানতে। সেই গবেষণা প্রতিবেদন অনুযায়ী ড্রাসিনা বেশ কার্যকরীভাবে ঘরের অভ্যন্তরে সৃষ্টি রাসায়নিক উপাদান শোষণ করতে সক্ষম।

জাত
---

ড্রাসিনার পাঁচটি পরিচিত জাতের মধ্যে অন্যতম হলঃ

* ড্রাসিনা মার্গিনাটা (Dracena Marginata)
* ড্রাসিনা কলোরামা(Dracena Colorama)
* রিফ্লেক্সা(Reflexa)
* জ্যানেট ক্রেইগ(Janet Craig)
* জ্যানেট ক্রেইগ কম্পেক্টা(Janet Craig Compacta)
* ড্রাসিনা স্যান্ডেরিয়ানা(Dracena Sanderina)

তথ্যসূত্র
---------
**শাফকাত রানা** (উর্দু: شفقت رانا‎‎; জন্ম: ১০ আগস্ট, ১৯৪৩) তৎকালীন ব্রিটিশ ভারতের পাঞ্জাব প্রদেশের শিমলা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬—এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।

প্রথম-শ্রেণীর ক্রিকেট
---------------------

১৯৫৯-৬০ মৌসুম থেকে ১৯৭৮-৭৯ মৌসুম পর্যন্ত শাফকাত রানা’র প্রথম-শ্রেণীর খেলোয়াড়ী জীবন চলমান ছিল। অত্যন্ত ভালোমানের ডানহাতি ব্যাটসম্যান হিসেবে নিজের পরিচিতি ঘটিয়েছিলেন শাফকাত রানা। ড্রাইভ ও কাটে বেশ পারদর্শিতা দেখিয়েছেন।

১৯৫৯-৬০ মৌসুমে প্রথম-শ্রেণীর ক্রিকেটে অভিষেক ঘটে তার। ১৯৬৩ সালে পাকিস্তান ঈগলেটসের সদস্যরূপে ইংল্যান্ড গমন করেন। ১৯৭৮-৭৯ মৌসুমে সর্বশেষ প্রথম-শ্রেণীর খেলায় অংশ নেন। ১৯৬৮-৬৯ মৌসুমে লাহোরে অনুষ্ঠিত কায়েদ-ই-আজম ট্রফি প্রতিযোগিতায় সারগোদার বিপক্ষে লাহোর দলের সদস্যরূপে ব্যক্তিগত সর্বোচ্চ ১৭৪ রানের ইনিংস খেলেছিলেন। এ পর্যায়ে চতুর্থ উইকেট জুটিতে ওয়াকার আহমেদের সাথে ৩৩০ রান সংগ্রহ করেছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন শাফকাত রানা। ২৪ অক্টোবর, ১৯৬৪ তারিখে করাচীতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ১৯৬৯ তারিখে ঢাকায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

ছয় বছরের অধিক সময় নিয়ে তাকে পাঁচের অধিক টেস্টে খেলানো হয়নি। খেলোয়াড়ী জীবনের উল্লেখযোগ্য দিক ছিল ১৯৬৯-৭০ মৌসুমে নিউজিল্যান্ডের বিপক্ষে লাহোরে অনুষ্ঠিত তৃতীয় টেস্টে ব্যক্তিগত সেরা ৯৫ রানের ইনিংস খেলা। এ পর্যায়ে তার দল মাত্র ১৬৭ রান তুলতে পেরেছিল। এছাড়াও, দাঙ্গার কারণে পরিত্যক্ত হওয়া ঢাকা টেস্টে তিনি ৬৫ রান তুলেছিলেন।

১৯৬৪-৬৫ মৌসুমে পাকিস্তান দলের সাথে অস্ট্রেলিয়া ও নিউজিল্যান্ড সফরে যান। ১৮.২০ গড়ে ১৮২ রান সংগ্রহ করেন ও কোন টেস্টে তাকে খেলানো হয়নি। এরপর, ১৯৭১ সালে দলের সাথে পুনরায় ইংল্যান্ড সফর করেন। ১৭.৫৩ গড়ে ২২৮ রান তুলেন। এ সফরেও টেস্টবিহীন অবস্থায় শেষ করেন।

তথ্যসূত্র
---------

1. ↑  Lahore v Sargodha 1968-69
2. ↑  Shafqat Rana at Cricinfo

আরও দেখুন
---------

* আসিফ ইকবাল
* আনোয়ার হোসেন
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে শাফকাত রানা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে শাফকাত রানা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
থাকিন বা হিয়েন
**থাকিন বা হিয়েন** (১৯১৭ - ২০ নভেম্বর, ১৯৪৬) ছিলেন বর্মা কমিউনিস্ট পার্টির অন্যতম প্রতিষ্ঠাতা সদস্য ও সাম্যবাদী বিপ্লবী। তিনি ব্রিটিশ শাসিত বর্মার ট্রেড ইউনিয়ন আন্দোলনের প্রধান নেতা ছিলেন।

বিপ্লবী কর্মকাণ্ড
-----------------

বা হিয়েনের পিতার নাম ছিল ইউ মিন এবং মাতা দাও উ। তিনি ইনোয়া শহরে জন্মগ্রহণ করেন। ১৯৩৫ সালে থাকিন বা হিয়েন সারা বর্মা ছাত্র সংসদের সভাপতি হন। রেঙ্গুনের নাগানি বুক ক্লাবের জন্যে মার্ক্সবাদী সাহিত্যের অনুবাদ করেছিলেন। বর্মার জাতীয়তাবাদী সংগঠন দোবামা এশিয়াওনে'র নেতা ছিলেন তিনি। থাকিন বা হিয়েন তেলের খনি শ্রমিকদের সংগঠন গড়ে তুলেছিলেন ইয়েনেঙ্গুয়াং শহরে। ১৯৩৯ সাল থেকে বর্মা কমিউনিস্ট পার্টির কেন্দ্রীয় কমিটিতে গুরুত্বপূর্ণ ভূমিকা রেখেছেন। তিনি ১৯৪০-৪২ সাল পর্যন্ত কারাবন্দী থাকেন। টাঙ্গু অঞ্চল ফ্যাসিবিরোধী বাহিনীর প্রধান হিসেবে কাজ করার সময় ১৯৪৫ সালে আত্মগোপনে চলে যান। সারা বর্মা ট্রেড ইউনিয়ন কংগ্রসে সংগঠন পূনর্গঠিত হলে তিনি হন তার প্রথম সভাপতি।

মৃত্যু
------

তিনি ২০ নভেম্বর, ১৯৪৬ সালে মান্দালয়ে হাসপাতালে মাত্র ৩০ বছর বয়েসে ম্যালেরিয়া আক্রান্ত হয়ে মারা যান।

তথ্যসূত্র
---------

1. ↑  Lintner, Bertil. *The Rise and Fall of the Communist Party of Burma (CPB)*. Southeast Asia Program series, no. 6. Ithaca, N.Y.: Southeast Asia Program, Cornell University, 1990. p. 6
2. 1 2  "Monument in honour of Thakin Ba Hein"। *mmtimes.com*। ৭ মার্চ ২০১৭। ২২ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৭।
**মন্মথ রায়** (১৬ জুন ১৮৯৯ - ২৬ আগস্ট ১৯৮৮) হলেন একজন বাঙালি সাহিত্যিক।

জন্ম ও শিক্ষা জীবন
------------------

১৮৯৯ সালের ১৬ জুন টাঙ্গাইল জেলার গালা গ্রামে তার জন্ম। তাদের স্থায়ী নিবাস ছিল পশ্চিম দিনাজপুরের বালুর ঘাট। সেখানেই তার বাল্যজীবন অতিবাহিত হয়। তিনি পশ্চিম দিনাজপুর স্কুল থেকে ম্যাট্রিক, রাজশাহী কলেজ থেকে আইএ, স্কটিশ চার্চ কলেজ থেকে বিএ (১৯২২) এবং ঢাকা বিশ্ববিদ্যালয় থেকে অর্থনীতিতে এমএ পাস করেন। ১৯২৫ সালে বিএল পাস করে তিনি বালুর ঘাটে ওকালতি শুরু করেন এবং একই সঙ্গে সরকারি দায়িত্বও পালন করেন। পেশাগত দায়িত্ব পালনের পাশাপাশি মন্মথ রায় নাট্যচর্চাও করতেন।

সাহিত্য কীর্তি
--------------

পেশাগত দায়িত্ব পালনের পাশাপাশি মন্মথ রায় নাট্যচর্চাও করতেন। স্বদেশপ্রীতি তার নাট্য রচনার প্রধান বৈশিষ্ট্য। তার প্রকাশিত উল্লেখযোগ্য নাটকের সংখ্যা প্রায় চল্লিশ। সেগুলির মধ্যে প্রথমটি হচ্ছে মুক্তির ডাক (১৯২৩)। ১৯২৭ সালে পৌরাণিক কাহিনী অবলম্বনে রচিত তার প্রথম নাটক চাঁদ সওদাগর প্রকাশিত হয়। নাটকটি পৌরাণিক হলেও এতে আধুনিক জীবন-সমস্যা প্রতিফলিত হয়েছে। পরে তিনি মহুয়া (১৯২৯), কারাগার (১৯৩০) ও সাবিত্রী (১৯৩১) নাটকত্রয় লিখে খ্যাতি অর্জন করেন। দেশের সামাজিক ও রাজনৈতিক পরিবেশের সঙ্গে সঙ্গতি রেখে মন্মথ রায় ধর্মঘট (১৯৫৩), সাঁওতাল বিদ্রোহ (১৯৫৮), অমৃত অতীত (১৯৬০), লালন ফকির (১৯৬৯) ইত্যাদি নাটক রচনা করেন। পাবলিক থিয়েটারে মঞ্চস্থ তার নাটকগুলির মধ্যে অশোক (১৯৩৩), খনা (১৯৩৫), মীর কাশিম (১৯৩৮) ও জীবনটাই নাটক (১৯৫৩) উল্লেখযোগ্য। ১৯৭১ সালে তিনি রচনা করেন আমি মুজিব নই। তিনি বহু সংখ্যক একাঙ্ক নাটকও রচনা করেন। বাংলা ভাষায় যথার্থ একাঙ্ক নাটক রচনার কৃতিত্ব তারই।

### উল্লেখযোগ্য নাটকঃ

* মুক্তির ডাক (১৯২৩)
* সেমিরেমিস (১৯২৫)
* কাজল রেখা (১৯২৬)
* চাঁদ সদাগর (১৯২৭)
* দেবাসুর (১৯২৮)
* মহুয়া (১৯২৯)
* কারাগার (১৯৩০)
* একাঙ্কিকা (১৯৩১)
* সাবিত্রী (১৯৩১)
* অশোক (১৯৩৩)
* খনা (১৯৩৫)
* বিদ্যুপর্না (১৯৩৭)
* সতী (১৯৩৭)
* মীরকাশিম (১৯৩৮)
* রূপকথা (১৯৩৮)
* রাজনটী (১৯৩৮)
* ভাঙাগড়া (১৯৫০)
* মহাভারতী (১৯৫০)
* মমতাময়ী হাসপাতাল (১৯৫২)
* উর্ব্বশী (১৯৫৩)
* নিরুদ্দেশ (১৯৫৩)
* পথে বিপথ (১৯৫৩)
* মীরাবাঈ (১৯৫৪)
* গুপ্তধন (১৯৫৫)
* জীবন মরন (১৯৫৫)
* লাঙ্গল (১৯৫৫)
* জটাগঙ্গাধর বাঁদ (১৯৫৫)
* রঘু ডাকাত (১৯৫৫)
* শ্রীশ্রী মা (১৯৫৫)
* ছোটোদের একাঙ্কিকা (১৯৫৬)
* মরা হাতি লাখ টাকা (১৯৫৭)
* নব একাঙ্কিকা (১৯৫৮)
* সাঁওতাল বিদ্রোহ (১৯৫৮)
* কোটিপতি নিরুদ্দেশ (১৯৫৯)
* ফকিরের পাথার ও নাট্যগুচ্ছ (১৯৫৯)
* বন্দিতা (১৯৫৯)
* মহাপ্রেম (১৯৫৯)
* অমৃত অতীত (১৯৬০)
* কৃষাণ (১৯৬১)
* দুই আঙিনাঃ এক আকাশ (১৯৬১
* বিচিত্র একাঙ্ক (১৯৬১)
* স্বর্ণকীট ও জওয়ান (১৯৬২)
* মহা উদ্বোধন (১৯৬৩)
* মহা অভিসার (১৯৬৩)
* দুর্গেশনন্দিনীর জন্ম (১৯৬৫)
* তারাস শেভচেঙ্কা (১৯৬৫)
* দিগ্বিজয় (১৯৬৯)
* দ্বিচারিণী (১৯৭০)
* লালন ফকির (১৯৭০)

তথ্যসূত্র
---------

* বাংলা সাহিত্যের সম্পূর্ণ ইতিবৃত্ত - ড.অসিত কুমার বন্দ্যোপাধ্যায়
* বাংলা সাহিত্যের সমগ্র ইতিহাস - তপন কুমার চট্টোপাধ্যায়
* বাংলা সাহিত্যের ইতিকথা - ভূদেব চৌধুরী
**ইমানুয়েল ডেলকর** (ইংরেজি: Emmanuel Delcour জন্ম জুন ১৯, ১৯৮০ মন্টলুকন, আলিয়ের), যিনি  **জ্যায়ান ভাল জ্যায়ান** নামেও পরিচিত এবং একজন ফরাসি রন্ধনশিল্পী ও পর্নগ্রাফিক অভিনেতা। ২০০৪ সালে তার পর্নগ্রাফিক ক্যারিয়ার শুরু হয় এবং ২০০৭ সালে তিনি *AVN Male Foreign Performer of the Year award* বিজয়ী হন। ২০১০ সালে অফিশিয়ালি পর্নগ্রাফির দুনিয়া থেকে তিনি অবসরগ্রহণ করেন এবং মূল ধারার অভিনয়ের দিকে অগ্রসর হন যদিও ২০০৯ থেকেই তিনি পর্নগ্রাফিতে অভিনয় ছেড়ে দেন। পরবর্তীতে তিনি মূল ধারার উচ্চমান সম্পূর্ণ টেলিভিশন অনুষ্ঠান কিপিং আপ উইথ দ্যা কারদাসিয়ান্সে অভিনয় করেন যদিও এই অনুষ্ঠানেই তার পর্নগ্রাফিতে অভিনয়ের ব্যপারটি ফাঁস হয়।২০০৯ সালের নভেম্বরে তিনি ব্রাভ টিভির শেফ একাডেমী অনুষ্ঠানে অংশ নেন এবং পাঁচ বছর পড়ার সুযোগ পান।  পরে আবার যখন তার পর্নগ্রাফিতে অভিনয়ের ব্যপারটি ফাঁস হয় তিনি এ বিষয়ে "No Comment" বলেন। জ্যায়ান এছাড়াও কিছু মূল ধারার অনুষ্ঠানে অংশ নেন যার মধ্যে দ্যা লাস্ট শিপ এবং জ্যান দ্যা ভার্জিন অন্যতম। জ্যায়ান বর্তমানে একজন পূর্ণকালীন রাঁধুনি এবং বডিবিল্ডার হিসেবে কাজ করছেন।

তথ্যসূত্র
---------

1. ↑  "AVN AWARD WINNERS 2007"। *AVN*। ২০১০-০৬-২২ তারিখে মূল থেকে আর্কাইভ করা।
2. ↑  "Jean Val Jean Visits Mainstream"। *Xfanz*। সংগ্রহের তারিখ ১১ অক্টোবর ২০১৭।
3. ↑  "Chef Academy"। *Bravo*। ২৪ মার্চ ২০১০ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৭।
4. ↑  "Chef Academy - Bios - Emmanuel DelCour - Bravo TV Official Site"। *Web.archive.org*। ২৭ জুলাই ২০১০। ২৭ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৭।

বহিঃসংযোগ
---------

* ইন্টারনেট মুভি ডেটাবেজে Jean Val Jean (ইংরেজি)
* ইন্টারনেট অ্যাডাল্ট ফিল্ম ডাটাবেজে Jean Val Jean
* অ্যাডাল্ট ফিল্ম ডাটাবেজে Jean Val Jean (ইংরেজি)
**শাবানা বাসিজ-রাসিখ** একজন আফগান শিক্ষাবিদ, মানবিক এবং নারী অধিকার চ্যাম্পিয়ন। তিনি হেলা, ইনকর্পোরেটেড এবং স্কুল অফ লিডারশিপ, আফগানিস্তানের প্রতিষ্ঠাতা এবং তার কাজের জন্য বিশ্বব্যাপী স্বীকৃতি পেয়েছেন।

জীবনের প্রথমার্ধ
----------------

বাসিজ-রসিখের জন্ম ও বেড়ে ওঠা আফগানিস্তানের কাবুলে। তিনি তালিবানের শাসনামলে বড় হয়েছিলেন, তাকে একটি গোপন স্কুলে যাওয়ার জন্য একটি ছেলের মতো পোশাক পরতে বাধ্য করা হয়, কারণ মহিলাদের শিক্ষিত করা নিষিদ্ধ ছিল। তিনি সোলা (স্কুল অফ লিডারশিপ আফগানিস্তান) এর প্রতিষ্ঠাতা এবং তিনি মিডলবেরি কলেজের ছাত্র হওয়ার পর থেকে গত ৯ বছর ধরে সক্রিয় রয়েছেন। তিনি সম্প্রতি প্রেসিডেন্ট আশরাফ গনির কাছ থেকে মালালা পুরস্কার জিতেছেন।  ২০০২ সালে তাদের পতনের পর শাবানা প্রথম পাবলিক স্কুলে ভর্তি হন।

মার্কিন যুক্তরাষ্ট্রের স্টেট ডিপার্টমেন্টের অর্থায়নে কেনেডি-লুগার ইয়ুথ এক্সচেঞ্জ অ্যান্ড স্টাডি (YES) প্রোগ্রামের একটি অংশ হিসেবে তিনি যুক্তরাষ্ট্রের উইসকনসিনে উচ্চ বিদ্যালয়ে তার সিনিয়র বর্ষে পড়াশোনা করেছেন।  স্নাতক হওয়ার পর, তিনি ভার্মন্টের মিডলবেরি কলেজে যোগ দেন, ২০১১ সালে স্নাতক হন।

এইচইএলএ
-------

২০০৯ সালে, বাসিজ-রাসিখ এইচইএলএ প্রতিষ্ঠা করেন, যার লক্ষ্য "শিক্ষার মাধ্যমে আফগান মহিলাদের ক্ষমতায়ন করা"।  দলটি পূর্ব আফগানিস্তানের একটি গ্রামীণ এলাকায় একটি স্কুল নির্মাণের জন্য উত্তর-পূর্ব মার্কিন যুক্তরাষ্ট্র জুড়ে তহবিল সংগ্রহ করেছিল।

স্কুল অফ লিডারশিপ, আফগানিস্তান
------------------------------

বাসিজ-রাশিখ যখন কলেজে ছিলেন, তখন তিনি স্কুল অফ লিডারশিপ, আফগানিস্তান (এসওএলএ) সহ-প্রতিষ্ঠা করেন, যেটি "তরুণ আফগানদের বিদেশে মানসম্মত শিক্ষা এবং দেশে ফিরে চাকরির সুযোগ দেওয়ার জন্য নিবেদিত।".  স্নাতক শেষ করার পর, বাসিজ-রাসিখ কাবুলে ফিরে আসেন এবং সোলাকে মেয়েদের জন্য প্রথম আফগান বোর্ডিং স্কুলে পরিণত করেন। তিনি এক বছরের জন্য স্কুলের ভারপ্রাপ্ত প্রধান হিসেবে দায়িত্ব পালন করেছেন এবং বর্তমানে সভাপতি হিসেবে দায়িত্ব পালন করছেন। আজ, এটি সমস্ত জাতিগত পটভূমিতে ১১-১৯ বছর বয়সী মেয়েদের শিক্ষা প্রদান করে এবং তাদের বিশ্বব্যাপী বিশ্ববিদ্যালয়গুলিতে ভর্তি ও আর্থিক সহায়তা পেতে সহায়তা করে।

প্রায়শই এসওএলএ থেকে স্নাতক হওয়া মেয়েরা তাদের ক্ষেত্রগুলিতে প্রবেশকারী প্রথম মহিলা হয়ে ওঠে, স্কুলের ওয়েবসাইট অনুসারে।

পুরস্কার এবং স্বীকৃতি
---------------------

কলেজে পড়ার পর থেকেই বসিজ-রাশিখ ব্যাপকভাবে পরিচিত উঠেছেন। ২০১০ সালে, তিনি গ্ল্যামার ম্যাগাজিনের *শীর্ষ দশ কলেজ মহিলার* একজন নির্বাচিত হন।  ২০১২ সালে, তিনি "আফগান মেয়েদের শিক্ষা দেওয়ার সাহস" শিরোনামে একটি TEDx বক্তৃতা দেন।  ২০১৪ সালে, তিনি *ন্যাশনাল জিওগ্রাফিক* দ্বারা "উদীয়মান অভিযাত্রী" নামে পরিচিত হন এবং ১০x১০ গ্লোবাল অ্যাম্বাসেডর হিসেবে যোগদান করেন।

তথ্যসূত্র
---------

1. ↑  Lindholm, Jane। "VT Edition Interview: Middlebury College student, Shabana Basij-Rasikh on life in Afghanistan"। *VPR*। সংগ্রহের তারিখ ৬ মার্চ ২০১৫।
2. ↑  "Shabana Basij-Rasikh"। *School of Leadership, Afghanistan*। সংগ্রহের তারিখ ৬ মার্চ ২০১৫। [*স্থায়ীভাবে অকার্যকর সংযোগ*]
3. ↑  "HELA, inc."। *LinkedIN*। সংগ্রহের তারিখ ৬ মার্চ ২০১৫।
4. ↑  "Shabana Basij-Rasikh"। *National Geographic*। সংগ্রহের তারিখ ৬ মার্চ ২০১৫।
5. ↑  "Home"। *sola-afghanistan.org*।
6. ↑  "Top Ten College Women 2010"। *Glamour Magazine*। সংগ্রহের তারিখ ৬ মার্চ ২০১৫।
7. ↑  "Dare to Educate Afghan Girls"। *TEDx*। সংগ্রহের তারিখ ৬ মার্চ ২০১৫।
8. ↑  "Day of the Girl"। *Vimeo*। ৭ নভেম্বর ২০১২।
**জ্যাসউইক অসি টেলর** (ইংরেজি: Jaswick Taylor; জন্ম: ৩ জানুয়ারি, ১৯৩২ - মৃত্যু : ১৩ নভেম্বর, ১৯৯৯) ত্রিনিদাদ ও টোবাগোর পোর্ট অব স্পেনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৫৯ সময়কালে ওয়েস্ট ইন্ডিজের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও ডানহাতে নিচেরসারিতে কার্যকরী ব্যাটিংশৈলী উপস্থাপন করেছেন **জ্যাসউইক টেলর**।

প্রথম-শ্রেণীর ক্রিকেট
---------------------

১৯৫৩-৫৪ মৌসুম থেকে ১৯৫৯-৬০ মৌসুম পর্যন্ত জ্যাসউইক টেলরের প্রথম-শ্রেণীর খেলোয়াড়ী জীবন চলমান ছিল। হাল্কা-পাতলা গড়নের অধিকারী হলেও শক্তমানের প্রাণবন্ত ফাস্ট বোলার ছিলেন। খেলোয়াড়ী জীবনের শুরুতেই পিঠের ব্যথায় আক্রান্ত হন। ত্রিনিদাদের পক্ষে মাত্র পাঁচটি প্রথম-শ্রেণীর খেলায় অংশগ্রহণের পরপরই ওয়েস্ট ইন্ডিজ দলের পক্ষে খেলার জন্যে আমন্ত্রণ বার্তা পান।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্ট খেলার অধিকারী ছিলেন জ্যাসউইক টেলর। ২৬ মার্চ, ১৯৫৮ তারিখে পোর্ট অব স্পেনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে জ্যাসউইক টেলরের। একই দলের বিপক্ষে করাচীতে ২০ ফেব্রুয়ারি, ১৯৫৯ তারিখে সর্বশেষ টেস্টে অংশ নেন তিনি।

১৯৫৭-৫৮ মৌসুমে পাকিস্তান দল ওয়েস্ট ইন্ডিজ গমন করে। ১৯৫৮ সালে কুইন্স পার্ক ওভালে সফরকারী পাকিস্তানের বিপক্ষে সিরিজের চূড়ান্ত টেস্টে অংশ নেন। রয় গিলক্রিস্টের সাত ওভার পরপরই গোড়ালির আঘাতে কাবু হবার প্রেক্ষিতে ৩৬.৫ ওভার বোলিং যথেষ্ট উদ্যমতার সাথে সম্পন্ন করেন। এর স্বীকৃতিস্বরূপ ৫/১০৯ বোলিং পরিসংখ্যান দাঁড় করান। পোর্ট অব স্পেনে অনুষ্ঠিত অভিষেক ঘটা ঐ টেস্টে সফরকারী পাকিস্তানের প্রথম ইনিংসে পাঁচ-উইকেট লাভের বিরল কৃতিত্ব অর্জন করেন।

ভারত গমন, ১৯৫৮-৫৯
-----------------

১৯৫৮-৫৯ মৌসুমে ভারত ও পাকিস্তানে ফিরতি সফরে অবশ্যম্ভাবী যুক্ত হন। এ পর্যায়ে রয় গিলক্রিস্টের সাথে নতুন বলের জুটি গড়েন। ওয়েস হলের চেয়ে এগিয়ে ছিলেন। তবে, শেষমুহুর্তে ফ্রাঙ্ক ওরেলের নাম প্রত্যাহার করে নেয়ার ফলে চমৎকার ফাস্ট বোলার হিসেবে ওয়েস হলের অন্তর্ভুক্তি ঘটে। এরফলে পাঁচ টেস্টের মধ্যে দুই টেস্টে অংশ নিতে পেরেছিলেন তিনি। ভারতে গিলক্রিস্টের আহত হওয়া এবং শৃঙ্খলাভঙ্গের কারণে রয় গিলক্রিস্টকে দেশে ফেরৎ পাঠানোর ফলে পাকিস্তানের বিপক্ষে খেলার সুযোগ পেয়েছিলেন তিনি। এ সফরে ১৮.৩১ গড়ে ৩৫ উইকেট দখল করেন তিনি।

১৩ নভেম্বর, ১৯৯৯ তারিখে ৬৭ বছর বয়সে ত্রিনিদাদের পোর্ট অব স্পেনে জ্যাসউইক টেলরের দেহাবসান ঘটে।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ২৫ জুলাই ২০১৮।
3. ↑  "West Indies – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৮।
4. ↑  "5th Test: West Indies v Pakistan at Port of Spain, Mar 26–31, 1958"। *espncricinfo*। সংগ্রহের তারিখ ২০১১-১২-১৮।

আরও দেখুন
---------

* ল্যান্স গিবস
* ইস্টন ম্যাকমরিস
* ওয়েস্ট ইন্ডিয়ান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জ্যাসউইক টেলর উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জ্যাসউইক টেলর  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**থাঞ্জাভুর জংশন** (স্টেশন কোড: **TJ** ) হল ভারতের তামিলনাড়ু রাজ্যের থাঞ্জাভুর জেলার একটি জংশন রেলওয়ে স্টেশন এবং তাঞ্জাভুর পরিষেবা দেয়, যা আগে তাঞ্জোর নামে পরিচিত ছিল।

ইতিহাস
------

থাঞ্জাভুর উপকূলে রেলওয়ে ব্যবস্থার "প্রধান লাইনে" অবস্থিত, যা চেন্নাইকে তিরুচিরাপল্লীর সাথে ভিলুপুরম, কুড্ডালোর, মায়িলাদুথুরাই (মায়াভারম) এবং তাঞ্জাভুর জংশনের মাধ্যমে সংযুক্ত করে। ১৮৬১ সালে গ্রেট সাউদার্ন অফ ইন্ডিয়া রেলওয়ে (GSIR) ১২৫ কিমি (৭৮ মা) তৈরি করে -দীর্ঘ ৫ ফুট ৬ ইঞ্চি (১,৬৭৬ মিলিমিটার) ) ৫ ফুট ৬ ইঞ্চি (১,৬৭৬ মিলিমিটার) নাগাপট্টিনম এবং তিরুচিরাপল্লীর মধ্যে ব্রডগেজ লাইন (তখন ত্রিচিনোপলি নামে পরিচিত) এবং লাইনটি পরের বছর ট্রাফিকের জন্য খুলে দেওয়া হয়েছিল।  এটি চেন্নাইয়ের দক্ষিণে একটি নতুন উন্নয়ন ছিল। ১৮৭৪ সালে দক্ষিণ ভারতীয় রেলওয়ে কোম্পানি জিএসআইআর-এর দায়িত্ব নেওয়ার পর, নাগাপট্টিনম-তিরুচিরাপল্লি লাইনটি ১,০০০ মিলিমিটার (৩ ফুট ৩ ৩⁄৮ ইঞ্চি) - প্রশস্ত মিটার গেজ ১৮৭৫ সালে রূপান্তরিত হয়। 

দক্ষিণ ভারত রেলওয়ে কোম্পানি একটি ৭১৫ কিমি (৪৪৪ মা) দীর্ঘ মিটারগেজ ট্রাঙ্ক লাইন স্থাপন করে -১৮৮০ সালে চেন্নাই থেকে তুতিকোরিন , মায়িলাদুথুরাই, কুম্বাকোনাম এবং থাঞ্জাভুর হয়ে। ৮২.৬৭ কিমি (৫১ মা) দীর্ঘ টিন্ডিভানম – কুড্ডালোর বন্দর (তখন কুড্ডালোর জংশন নামে পরিচিত) সেক্টর, ২৭.৬০ কিমি (১৭ মা) দীর্ঘ কুড্ডালোর পোর্ট-পোর্টো নভো সেক্টর, ১৯.৭১ কিমি (১২ মা) দীর্ঘ শ্যালি-ময়লাদুথুরাই সেক্টর এবং ৭০.৪২ কিমি (৪৪ মা) দীর্ঘ মায়িলাদুথুরাই-থাঞ্জাভুর সেক্টরটি ১৮৭৭ সালে খোলা হয়েছিল, যার ফলে ইতিমধ্যেই খোলা তিরুচিরাপল্লী - নাগাপট্টিনাম লাইনের সাথে টিন্ডিভানাম সংযোগ করা হয়েছিল।

থাঞ্জাভুর জংশনের জন্য তিনটি রেল লাইন শাখা:

1. কুম্বাকোনাম জংশন উত্তর দিকে
2. নিদামঙ্গলাম জংশন পূর্ব দিকে
3. তিরুচিরাপল্লী জংশন পশ্চিম দিকে

দুর্ঘটনা
--------

৮-১-১৯৫৮ তারিখে প্রায় ৬:২৫ এর সময় তাঞ্জোর জংশনের প্ল্যাটফর্ম লাইনে নং ১০১ মাদ্রাজ-এগমোর-ধনুশকোডি বোট মেলটিকে ব্যাক করার সময়, এর পিছনের অংশটি ১১২ নং টেনকাসি প্যাসেঞ্জারের পিছনের অংশের সাথে ধাক্কা খায় যা এই প্ল্যাটফর্মের অন্য প্রান্তে আগে থেকে দাঁড়িয়েছিল।

তথ্যসূত্র
---------

1. ↑  "Four Cauvery Delta Branches"। IRFCA। সংগ্রহের তারিখ ৩ জানুয়ারি ২০১৪।
2. ↑  "IR History: Early Days – I"। *Chronology of railways in India, Part 2 (1832–1865)*। সংগ্রহের তারিখ ৩ জানুয়ারি ২০১৪।
3. ↑  "IR History: Early Days – II"। *Chronology of railways in India, Part 2 (1870–1899)*। সংগ্রহের তারিখ ৩ জানুয়ারি ২০১৪।
4. ↑  "Chugging into the past"। *The Hindu*। ১৮ ডিসেম্বর ২০০৪। ২২ জানুয়ারি ২০০৫ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৪।
5. ↑   page 27
**শান্তিময় গঙ্গোপাধ্যায় বা শান্তিময় গাঙ্গুলি**  (ইংরেজি: Shantimoy Gangopadhyay or Shantimoy Ganguly)( ১৯১৫ —১০ অক্টোবর, ১৯৯৭) ছিলেন ভারতের স্বাধীনতা আন্দোলনের এক বিপ্লবী,  সুভাষচন্দ্র বসুর সহকর্মী ও তার ঐতিহাসিক মহানিস্ক্রম্মণের পরিকল্পনাকার ও সঙ্গী।

সংক্ষিপ্ত জীবনী
---------------

শান্তিময় গাঙ্গুলির জন্ম বৃটিশ ভারতের অধুনা বাংলাদেশের নারায়ণগঞ্জে শীতলক্ষার তামাকপট্টি মহল্লায়। পিতা বিমলা মোহন গাঙ্গুলি। শান্তিময়ের পড়াশোনা নারায়ণগঞ্জ হাই স্কুলে। স্কুলে তিনি ছাত্র নেতা ছিলেন।  ছাত্রাবস্থাতেই তিনি বেঙ্গল ভলান্টিয়ার্সের সদস্য হন এবং বৈপ্লবিক কর্মকাণ্ডে যুক্ত হয়ে বহুবার কারাবরণ করেন। নেতাজীর সিক্রেট সার্ভিসের গুরুত্বপূর্ণ দায়িত্বে থেকে পেশোয়ার ও কাবুল থেকে ভারতের স্বাধীনতা সংগ্রামকে নতুন পর্যায়ে সংগঠিত করেন। ১৯৪২ খ্রিস্টাব্দে তিনি, সত্যরঞ্জন বকসি যতীশ গুহ সহ বেঙ্গল ভলান্টিয়ার্সের সাহসী ও একনিষ্ঠ কর্মীদের বৃটিশ পুলিশ গ্রেফতার করে  এবং সামরিক বাহিনীর হেফাজতে বৃটিশ শাসকের অকথ্য অত্যাচার সহ্য করতে হয়। পরে দীর্ঘদিন সুভাষচন্দ্রের ফরওয়ার্ড ব্লকের নেতৃত্বে ছিলেন তিনি। পরবর্তীকালে রাজনীতি থেকে অবসর নেন। স্বাধীনতা লাভের পর কর্মজীবনে তিনি 'ক্যালকাটা ফ্যান ওয়ার্কস'-এর ডিরেক্টর হিসাবে কাজ করেছেন। 
জীবনের শেষ দিন পর্যন্ত তিনি নেতাজি রিসার্চ ব্যুরো এবং বিপ্লবী নিকেতন ও চক্ষু চিকিৎসালয়ের সাথে যুক্ত ছিলেন।

১৯৯৭ খ্রিস্টাব্দের ১০ই অক্টোবর তিনি কলকাতায় প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৮০, আইএসবিএন ৯৭৮-৮১-৭৯৫৫-২৯২-৬
2. ↑  "নেতাজি ছিলেন শক্তিরই প্রতিভূ"। সংগ্রহের তারিখ ২০২১-০৭-১৫।
3. ↑  "A perilous journey netajisubhasbose"। সংগ্রহের তারিখ ২০২১-০৭-১৪।
**সাইদুল হাসান** (১৯১২ -১৯৭১) একজন বাঙালী সমাজকর্মী, সাংবাদিক ও বাংলাদেশ মুক্তিযুদ্ধের শহীদ।

সামাজিক কর্মকাণ্ড
-----------------

বাংলাদেশ কৃষক শ্রমিক আন্দোলনের নেতা ও ট্রেড ইউনিয়ন নেতৃবৃন্দের সংস্পর্শে এসেছিলেন তিনি। প্রগতিশীল অসাম্প্রদায়িক চেতনায় উদ্বুদ্ধ হন। যখনই কোনো কুসংস্কার, অন্ধ বিশ্বাস বা ভ্রান্ত ধারণা দেখতেন তার সোচ্চার প্রতিবাদ ছিল সাইদুল হাসানের বৈশিষ্ট্য। ১৯৬৪ সালে দাঙ্গার সময় অত্যন্ত সাহসিকতার সাথে দাঙ্গাকারীদের মুখোমুখি প্রতিরোধ করেছিলেন।

সাংবাদিক
--------

তিমি একজন সাহসী ও সত্যনিষ্ঠ সাংবাদিক ছিলেন। ইয়াহিয়া খানের আমলে সরকারি রক্তচক্ষুর পরোয়া না করে সংবাদ সংগ্রহ করতেন। যথেষ্ট ঝুঁকি নিয়ে ১৯৭০ সালে সাপ্তাহিক *গণশক্তি* পত্রিকা প্রকাশ ও সম্পাদনা করেছেন। এ ব্যাপারে সরকারি অনুমতি পর্যন্ত আদায় করে নিয়েছিলেন তিনি।

মৃত্যু
------

১৯৭১ সালে এক হিন্দু বন্ধু পরিবারকে আশ্রয় দেওয়ার অপরাধে পাকিস্তানি সামরিক বাহিনীর লোকেরা তাকে ধরে নিয়ে গিয়ে হত্যা করে।

তথ্যসূত্র
---------

1. 1 2  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৬১। আইএসবিএন 81-86806-99-7।
পশ্চিম দিক থেকে তুয়াইক পর্বতের দৃশ্য, দিগন্তের ওপাশে সৌদি আরবের রাজধানী রিয়াদ অবস্থিত
**নজদ** (আরবী نجد ) হচ্ছে সৌদি আরবের মধ্যবর্তী অঞ্চল। ওয়াহাবী আন্দোলন এর জন্মস্থান হিসেবে নজদ এলাকা বিশেষ প্রসিদ্ধ। সৌদি আরবের মোট জনসংখ্যার ২৮ শতাংশ নজদ অঞ্চলে বাস করে এবং এদের বেশিরভাগ ওহাবীপন্থী। রিয়াদ, আল কাশেম এবং হাইল এলাকা নিয়ে নজদ অঞ্চল গঠিত। নজদবাসীগণ সৌদি আরবে সংখ্যালঘু। কারণ নজদ প্রত্যন্ত এলাকায় অবস্থিত।

ভূগোল
-----

### সীমানা

Nejd superimposed over the modern political divisions of Saudi Arabia
Nejd was the next step after হেজাজ in the campaigns of the Nejd Expedition.
আরবী শব্দ **নজদ** অর্থ হচ্ছে **উচ্চ ভূমি**। একদা আরবের অঞ্চলের বিস্তীর্ণ উচু অঞ্চলকে বোঝাতে নজদ ব্যবহার করা হতো, কিন্তু মধ্যাঞ্চলের এই উচু ভূমি কালের পরিক্রমায় নজদ নামে পরিচিতি লাভ করে। নজদের পশ্চিমে হেজাজ ও ইয়েমেন, পূর্বে পূর্ব আরব এবং উত্তরে ইরাক ও সিরিয়া অবস্থিত।

প্রধান শহর
----------

নজদের সব থেকে বড় শহর রিয়াদ যা সৌদি আরবেরও সব থেকে বড় শহর। ২০০৯ সালে সৌদি আরবের সব থেকে বড় শহরের লোকসংখ্যা ছিলো ৪৭ লক্ষ মাত্র। বুরাইদাহ, উনাইযাহ, আর রাস নজদ এলাকার অন্যতম শহর।) ক্ষুদ্র শহর ও গ্রামের মধ্যে আছে সুদাইর, আল খারজ, দাওয়াদমি, আফিফ, আল মাজমাআহ, শাকরা, থারমাডাআ, ধুরমা, আল গাওয়াইয়াহ, আল হারিক, হতাত বনি তামিম, লায়লা, আস সুলাইয়ি এবং ওয়াদি আদ দাওয়াসির।

ধর্ম
----

ইসলামের বিশুদ্ধ চর্চা ও বর্ণনার জন্য নজদ অঞ্চল প্রসিদ্ধ। এই অঞ্চলে মুহাম্মাদ বিন আব্দুল ওয়াহ্‌হাবের হাত ধরে ওহাবী মতবাদ বা সালাফি মতবাদ জন্ম ও বিকাশ লাভ করে।

অর্থনীতি
--------

বিশ শতকের প্রথম দিকে নজদ থেকে মোটা উলের পোশাক তৈরী শুরু হয়।

ভাষা
----

নজদের অধিবাসীগণ আরবীতে কথা বলে। তাদের আরবী ভাষা বেদুইনদের উপভাষা দ্বারা প্রভাবিত।

সাহিত্যে নজদ
------------

*বাহিইয়াইহ নাখজাভানির প্রথম উপন্যাস 'দ্যা স্যাডলবাগ- এ ফ্যাবল ফর ডাউটারস এন্ড সিকারস' এ ১৮৪৪ থেকে ১৮৪৫ সালে মক্কা ও মদীনার মাঝে নজদ বরাবর তীর্থযাত্রী পথের বর্ণনা করা হয়েছে।*

আরো পড়ুন
---------

* আল রশীদ
* নজদ সম্পর্কিত হাদিস
* তিহামাহ
* হেজাজ
* কিনদাহ
* সৌদি আরবের ইতিহাস
* নজদ সালতানাত
* নজদ আবিষ্কার
* মক্কা

তথ্য উৎস
--------

1. ↑  "Demography of Religion in the Gulf"। *Mehrdad Izady*। ২০১৩।
2. ↑  "Saudi Arabia Population Statistics 2011 (Arabic)" (পিডিএফ)। পৃষ্ঠা 11। ১৫ নভেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জুলাই ২০১৪।
3. ↑  "Saudi Society"। পৃষ্ঠা 258। [*স্থায়ীভাবে অকার্যকর সংযোগ*]
4. ↑  "The Shiʻis of Saudi Arabia"। পৃষ্ঠা 56–57।
5. ↑  جريدة الرياض – عين على القصيم নজদ অঞ্চলের শহর
6. ↑  Prothero, G. W. (১৯২০)। *Arabia*। London: H.M. Stationery Office। পৃষ্ঠা 99।
সাইপারমেথ্রিন
**সাইপারমেথ্রিন** ( Cypermethrin) এক প্রকার সিনথেটিক পাইরিথ্রয়েড কীটনাশক যা বিশ্বব্যাপী কৃষি ও গার্হস্থ্য কীটপতঙ্গ দমনে ব্যাপক ব্যবহৃত হয়ে থাকে। পাইরিথ্রয়েড মুলত সুর্য্যমুখী ডালিয়া জাতীয় ফুলের বীজ ও পাপড়িতে পাওয়া যায়। এটি স্পর্শক ও পাকস্থলি ক্রিয়া সম্পন্ন কীটনাশক। এই পোকা মাকড়ের জন্য দ্রুত কার্য্যকর নিউরোটক্সিক হিসেবে কাজ করে থাকে। এটি দ্রুত মাটিতে কিংবা বাসাবাড়ীর দেয়ালে মিশে যায় এবং সপ্তাহেরও অধিক সময় কার্যকর থেকে সরাসরি পোকামাকড়দের আক্রান্ত করে মেরে ফেলে। প্রচুর অক্সিজেন, পানি ও সুর্যের আলো এই নিউরোটক্সিকের বিনাশ করতে সক্ষম। ন্যাশনাল পেস্টিসাইড টেলিকমিউনিকেশন নেটওয়ার্ক (এনপিটিএন) অনুসারে, সাইপারমেথ্রিন মাছ, মৌমাছি এবং জলজ কীটপতঙ্গের জন্য অত্যন্ত বিষাক্ত বিধায় মৌমাছি প্রজনন অঞ্চল ও মাছের উৎসের আশে পাশে এটি প্রয়োগে প্রচুর সাবধানতা অবলম্বন করা উচিত।

**ব্যবহারসমূহ**

গবাদি পশু, ভেড়া ও হাঁস-মুরগির ক্ষতিকারক ইক্টোপারাসাইট নিয়ন্ত্রণে সাইপারমেথ্রিন ব্যবহার করা হয়। পশুচিকিৎসা ঔষধ, কুকুর উপর টিক ( ticks ) নিয়ন্ত্রণে কার্যকর। লার্ভিসাইড হিসেবেও বহুল ব্যহৃত সাইপারমেথ্রিন মশা ও মাছির লার্ভা দমনে অত্যন্ত কার্যকর। তাছাড়া কৃষি ক্ষেত্রে অনেক ফসল ধ্বংসকারী পোকা দমনে সাইপারমেথ্রিন বিশেষভাবে উল্লেখযোগ্য ।

**মানুষের শরীরে সংবিদেনশীলতা**

**সাইপারমেথ্রিন সুচের মাধ্যমে বা কাটাছেড়ার মাধ্যমে** ত্বকের ভিতরে প্রয়োগ মাঝারি বিষাক্ত। এছাড়া এটির স্পর্শে ত্বক এবং চোখ এর জ্বালা হতে পারে। গিলে ফেললে বা যে কোন উপায়ে শরীরের ভেতরে প্রয়োগ করলে এর লক্ষণগুলি নিঃসংশোধন, ঝলকানি, জ্বালা, জ্বলন্ত সংবেদন, মূত্রাশয় নিয়ন্ত্রণ হ্রাস, অসঙ্গতি এবং মৃত্যুও হতে পারে। পাইরিথ্রয়েড বিপরীতভাবে কেন্দ্রীয় স্নায়ুতন্ত্র প্রভাবিত করতে পারে। ম্যানুয়াল স্বেচ্ছাসেবকদের 130 টি μg / cm2 এর ডার্মাল ডোজ দেওয়া হয়, এয়ারলয়েবে স্থানীয় টিংলিং এবং জ্বলন্ত সংবেদন।

**পরিবেশের জন্য কেমন?**

সাইপারমেথ্রিন একটি বিস্তৃত বর্ণের কীটনাশক, যার মানে প্রয়োগপদ্ধতি অনুসরন না করে এটি প্রয়োগ করলে এটি উপকারী কীটপতঙ্গ এবং লক্ষ্যবস্তু পোকামাকড়কেও হত্যা করে এবং জলাশয়ের মাছও এর দ্বারা আক্রান্তের শিকার হয়। কিন্তু যখন নির্দেশ অনুসারে ব্যবহার করা হয়, তখন আবাসিক স্থানগুলির কাছাকাছি আবেদন জলজ প্রাণীর জন্য কেবল সামান্যই ঝুঁকি সৃষ্টি করে। বিশ্বব্যাপি প্রচুর সাইপারমেথ্রিন ব্যবহারে এটি দ্রুতই পোকামাকরের সহ্য করার ক্ষমতার মধ্যে চলে আসছে। ফলে অনেক ক্ষেত্রে এটার প্রয়োগ সফল নাও হতে পারে।

**ফরমুলেশন ও বিষাক্ততার মাত্রা**

এটি বেশ কিছু ফরমুলেশনে বাজারে বিক্রয় হয়। তার মধ্যে ইসি (ইমালসিফ্লাই কনসান্ট্রেন্ট), ডাব্লিউ পি (ওয়াটাবল পাউডার), এস এল (স্ল্যুবল লিকুইড) , এস সি (সাস্পেনশন কনসান্ট্রেন্ট) ও বাইট ফরমুলেশন অন্যতম। মুলত লার্ভিসাইড হিসেবে বিশ্বব্যাপি জনপ্রিয় এই কীট নাশক এর বেশির ভাগ ফরমুলেশনই বিশ্ব স্বাস্থ্য সংস্থার হেজার্ডাস লেভেল ii বা মধ্যম মাত্রার হেজার্ডাস হিসেবে বিষেশায়িত।

পরিচিতি| কেস নাম্বার | ৫২৩১৫-০৭-৮ |
| --- | --- |
| ইউ এন নাম্বার | ৩৩৫২ |
| কেমিক্যাল টাইপ | **পাইরেথ্রইয়েড** |
| হ্যাজার্ডাস লেভেল | ২ (মধ্যম বিষাক্ত) |
| ই এইচ সি | ৮২ |
| এইচ এস জি | ২৫ |
| জে ই সি এফ এ | ১৯৯৬ |
| আই সি এস সি | ২৪৬ |
| ডি এস | ৫৮ |

**উল্ল্যেখযোগ্য উৎপাদক ও ব্রান্ড**

বি এ এস এফ বিশ্বব্যাপি সাইপারমেথ্রিন এর বড় উৎপাদক ও সরবরাহকারী। বি এ এস এফ সরবরাহকৃত এর রিপকর্ড ১০ ইসি বাংলাদেশের অন্যতম জনপ্রিয় ও সর্বাধিক বিক্রীত কীটনাশক।
**নাজনীন রহমান** (সিবিই FMedSci) একজন ব্রিটিশ জেনেটিসিস্ট। বিশেষভাবে তিনি ক্যান্সার নিয়ে গবেষণা করেন। তিনি ইনস্টিটিউট অব ক্যান্সার রিসার্চ এর জেনেটিক্স এবং এপিডেমিওলজি বিভাগের প্রধান।

শিক্ষা
------

১৯৯১ সালে নাজনীন রহমান অক্সফোর্ড বিশ্ববিদ্যালয় থেকে মেডিসিন বিভাগে পাশ করেন। এরপর ১৯৯৯ সালে আণবিক জেনেটিক্স এর ওপর পিএইচডি করেন। পিএইচডির বিষয় ছিলো *Wilms' tumor susceptibility gene FWT1*। ক্লিনিক্যাল জেনেটিক্স এর বিশেষজ্ঞ প্রশিক্ষণ এ ২০১১ সালে তিনি তার সার্টিফিকেট কোর্স শেষ করে।

কর্মজীবন ও গবেষণা
-----------------

স্যার রিচার্ড ডল ভিত্তিক ইনস্টিটিউট অব ক্যান্সার রিসার্চের জেনেটিক্স এবং এপিডেমিয়লোজীর প্রধান হিসেবে তিনি কাজ করেন। ক্যান্সার হওয়ার জেনেটিক প্রক্রিয়া নিয়ে তিনি গবেষণা করেন। বিশেষভাবে পেডিয়াট্রিক ক্যান্সার বা স্তন ক্যান্সার নিয়ে তিনি কাজ করেন। তার গবেষণার মাধ্যমে এনএইচএস রোগীদের জন্য উন্নত স্ক্রীনিং চিকিত্সার ব্যবস্থা করা হয়। এছাড়া বিরল ক্যান্সার জেনেটিক্স নিয়েও আন্তর্জাতিকভাবে কাজ করেন।*ফসল জিনোমের* কাজ নিয়ে তিনি ব্লগও তৈরী করেছেন। 

তিনি রয়েল মার্সডেন এবং সেন্ট জর্জেস হাসপাতালে ক্লিনিকাল প্রধান হিসেবে দায়িত্ব পালন করেন। তিনি সেখানে ক্যান্সার জেনেটিক্স সেবা প্রদান করতেন।

পুরস্কার ও সম্মাননা
-------------------

২০১০ সালে নাজনীন রহমান অ্যাকাডেমি অফ মেডিক্যাল সায়েন্সেসের 'ফেলো' হিসেবে নির্বাচিত হন। ২০১৪ সালের এপ্রিল মাসে বিবিসি ওম্যান'স হওয়ার-এ তিনি ব্রিটেনের তৃতীয় সবচেয়ে প্রভাবশালী মহিলা হিসেবে তালিকাভুক্ত হন। এরপর ২০১৬ সালের ফেব্রুয়ারিতে ব্রিটিশ মুসলিম পুরস্কার পান। বিজ্ঞান ও ইঞ্জিনিয়ারিং এ সেবা প্রদানের জন্য তাকে এই পুরস্কার দেওয়া হয়।

২০১৬ সালে নাজনীন রহমানের জন্মদিনে তাকে সম্মানিত করার জন্য কমান্ডার অব দ্য অর্ডার অব দ্য ব্রিটিশ এম্পায়ার (সিবিই) হিসেবে নিয়োগ দেওয়া হয়।

ব্যক্তিগত জীবন
--------------

নাজনীন রহমান একজন গায়িকা এবং গীতিকার,২০১৪ সালের মধ্যে তার একটি এলবাম প্রকাশ করার পরিকল্পনা ছিলো।

আরও দেখুন
---------

* ব্রিটিশ বাংলাদেশী
* ব্রিটিশ বাংলাদেশী ব্যক্তিদের তালিকা

তথ্যসূত্র
---------

1. 1 2  "Professor Nazneen Rahman FMedSci".
2. 1 2  "Royal Marsden: Professor Nazneen Rahman" (ইংরেজি ভাষায়)। ২০১৫-০২-০২ তারিখে মূল থেকে আর্কাইভ করা।
3. ↑  "Institute of Cancer Research: Professor Nazneen Rahman" (ইংরেজি ভাষায়)। ২০১৪-০৮-২৫ তারিখে মূল থেকে আর্কাইভ করা।
4. ↑  "Harvesting the genome" (ইংরেজি ভাষায়)। ২৭ মে ২০১৭ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৬।
5. ↑  "Woman's Hour Power List 2014 – Game Changers" (ইংরেজি ভাষায়)। বিবিসি রেডিও ৪।
6. ↑  "British Muslim Awards 2016" (ইংরেজি ভাষায়)। *Asian World*। ১৭ ফেব্রুয়ারি ২০১৬। ২১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৬।
7. ↑  "নং. 61608"। *দ্যা লন্ডন গেজেট* (সম্পূরক) (ইংরেজি ভাষায়): B9। ১১ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  "NazneenMusic" (ইংরেজি ভাষায়)। SoundCloud।
নাজকা চিত্রিত মৃৎপাত্র - রঙের ব্যবহার লক্ষ্যণীয়।
**নাজকা সংস্কৃতি** হল আন্দীয় অঞ্চলের এক সুপ্রাচীন সংস্কৃতি। মোটামুটি ১০০ খ্রিস্টপূর্বাব্দ থেকে ৮০০ খ্রিষ্টাব্দ পর্যন্ত সময়কাল এই সংস্কৃতির বিকাশের সময়। দক্ষিণ পেরুর শুষ্ক উপকূলে নাজকা শহরের কাছে রিও গ্রন্দে নদীর উপত্যকায় এই সভ্যতা বিস্তার লাভ করেছিল বলে ঐ শহরের নামানুসারে একে *নাজকা সংস্কৃতি* বলে অভিহিত করা হয়ে থাকে। এই সভ্যতায় আমরা সহজেই পূর্বসুরী পারাকাস সংস্কৃতিরই ধারাবাহিকতা লক্ষ করে থাকি। কিছু কিছু পরিবর্তন সূচিত হলেও, এদের বয়নশিল্প, সূচিকর্ম বা মৃৎপাত্র অনেকটা একই প্রকার। এদের আরও দুটি উল্লেখযোগ্য কীর্তি হল পুকুইয়ো ও নাজকা রেখা। এর মধ্যে প্রথমটি হল মাটির নীচ দিয়ে জলসংবহনের এক বিশেষ পদ্ধতি, নাজকারা যার উদ্ভব ঘটিয়েছিল। এখনও পর্যন্ত ৩২টি পুকুইয়ো পাওয়া গেছে। আর দ্বিতীয়টির কারণে নাজকারা আজ পৃথিবী বিখ্যাত। এগুলি হল মাটির উপর টানা বিশাল বিশাল সরলরেখা এবং তার সমন্বয়ে অঙ্কিত জ্যামিতিক চিত্র ও নানা পশুপাখির ছবি। এগুলির বিশালত্ব সত্যিই ধারণা করা কঠিন। প্রায়শই রেখাগুলি মাইলের পর মাইল জুড়ে বিস্তৃত এবং এতটাই বড় যে আধুনিক যুগে হেলিকপ্টার বা বিমানের সাহায্যেই একমাত্র তার পূর্ণাঙ্গ ছবি তোলা সম্ভব হওয়ার পর তাদের প্রকৃত চেহারা সম্পর্কে সঠিক ধারণা তৈরি করা গেছে। ড্রেসডেনের জার্মান গবেষিকা মারিয়া রাইখা এরকম ৫০টি চিত্র ও ১০০০টিরও বেশি রেখা আবিষ্কার করেছেন, যাদের কোনও কোনওটি এমনকী ২০ কিলোমিটার লম্বা।

নাজকাদের কোনও কেন্দ্রীয় রাষ্ট্র ব্যবস্থা গড়ে ওঠেনি। তাদের বসতিগুলি ছিল ছোট, কোনও শহরের চিহ্ন সেখানে খুঁজে পাওয়া যায়নি। তবে নাজকা উপত্যকার নিম্নাংশে কাউয়াচি নামক স্থানে একটি মাটির ঢিবি ও পিরামিড পাওয়া গেছে, যতদূর সম্ভব যা ধর্মীয় কারণেই ব্যবহৃত হত। এখানে বিভিন্ন প্রত্নতাত্ত্বিক খননকার্যে নানা ধর্মীয় আচার অনুষ্ঠান ও ভোজসভার চিহ্ন পাওয়া গেছে।

তাদের কৃষি ব্যবস্থা ছিল বেশ উন্নত। মিষ্টি আলু, স্কোয়াশ, মেইজ, ম্যানিওক, প্রভৃতি ফসল তারা উৎপাদন করতো। চাষের জন্য সেচের ব্যবস্থা ছিল। এছাড়া তারা সমুদ্রে জালের সাহায্যে মাছও ধরতো। সিল মাছ শিকারেও তারা ছিল দক্ষ। ৫০০ খ্রিষ্টাব্দ নাগাদ তাদের পতন শুরু হয়। ৭৫০ খ্রিষ্টাব্দের মধ্যে এই পতন মোটামুটি সম্পূর্ণ হয়। বিশেষজ্ঞরা এর কারণ হিসেবে সমুদ্র উপকূল অঞ্চলে বারে বারে আছড়ে পড়া সামুদ্রিক ঝড় তথা এল নিনো জনিত বন্যাকে অনেক সময়ই দায়ী করে থাকেন।

তথ্যসূত্র
---------

1. ↑  সুমিতা দাস: *কলম্বাস-পূর্ব আমেরিকা: মুছে দেওয়া সভ্যতার ইতিহাস*. কোলকাতা, পিপলস বুক সোসাইটি, ২০১৪। আইএসবিএন ৮১-৮৫৩৮৩-৬২-৬. পৃঃ - ৮২ - ৮৫।
2. ↑  Reiche, Maria: Vorgeschichtliche Scharrbilder in Peru. In: Photographie und Forschung. Werkszeitung ZEISS-IKON, Bd. 6, Heft 4, 1954
3. ↑  Reiche, Maria: Vorgeschichtliche Bodenzeichnungen in Peru. In: Die Umschau in Wissenschaft und Technik. Umschau Verlag, 55. Jahrgang, Heft 11, 1955
4. ↑  Reiche, Maria: Peruanische Erdzeichnungen/Peruvian Ground Drawings. Hrsg: Kunstraum München e.V. München, 1974
5. ↑  Beresford-Jones, D. S. Arce, O.Q. Whaley and A. Chepstow-Lusty. "The Role of Prosopis in Ecological and Landscape Change in the Samaca Basin, Lower Ica Valley, South Coast Peru from the Early Horizon to the Late Intermediate Period ". *Latin American Antiquity* Vol. 20 পৃঃ - ৩০৩ - ৩৩০।
১৯ শতকের গ্রাম্য মসজিদ (সুরাও নগরী) পশ্চিম সুমাত্রার বাটিপুহে লুবুক বাউকে।
একটি আধুনিক সুরাও
সুরাও হল সুমাত্রা এবং মালয় উপদ্বীপের কয়েকটি অঞ্চলে একটি ইসলামিক সমাবেশ ভবন । এই ভবন নামাজ এবং ধর্মীয় নির্দেশের জন্য ব্যবহার করা হয়। সাধারণত বাস্তবিক কাঠামগতভাবে ছোট ছোট আচার অনুষ্ঠানের ফলে বলা যায় সুরাও একটি মসজিদের অনুরূপ।এই আচার অনুষ্ঠানে পুরুষ এবং মহিলা উভয়দের ধর্মী নির্দেশ পালনের অনুমতি দেওয়া হয়।উৎসবে নামাজ পড়ার ক্ষেত্রে এর ব্যবহার বেশি দেখা যায়। পুরুষ এবং মলিলা তৃণমূল সমর্থন এবং তহবিল উপর বেশি নির্ভর করে। তাদের তুলনা করা যায় আরব জাওয়াইয়ার সাথে। সমসাময়িক ব্যবহারে পুরুষ বা মহিলা উভয়ের সালাতের জন্য প্রায়শই "সুরাও" ছোট মসজিদ বা সরকারী ভবনের একটি নির্ধারিত ঘর (যেমন একটি শপিংমল, বিশ্ববিদ্যালয়) বোঝাতে ব্যবহৃত হয় ।

ইন্দোনেশিয়া
------------

প্রাচীন আরব থেকে সুরাও মিনঙ্কাবাউয়ের পুরুষরা তাদের নিজেদের মধ্যে একসাথে থাকতেন।মনে করা হয় মিনাঙ্গকাবাউতে প্রথম ইসলামী সুরাও নির্মিত হয়েছে ১৭ শতকের শেষ দিকে এবং প্রথম নির্মিত সুরাও উপকূলীয় শহর উলাকান নির্মান করা হয়েছে। ছোট সুরাও নামে পরিচিত সুরাও মাঙ্গাজি রয়েছে। এই সুরাও মাঙ্গাজি প্রায় ২০ জন ছাত্র নিয়ে এবং একজন শিক্ষক নিয়ে হয়ে থাকে। শিক্ষক ছাত্র উভয়ের জন্য একটি ছোট কক্ষ রয়েছে । এই ছোট কক্ষ সাধারণত ইমাম সবাইকে কুরআন তেলাওয়াত শেখায়। বড় সুরাও ১৮ শতকের সুরু সংস্কৃতির সময়কালে ১০০০ জন শিক্ষার্থীকে এবং ২০ টি পর্যন্ত ভবন অন্তর্ভুক্ত করে বড় সুরাও গঠিত হয়।

সুরাওয়ের কেন্দ্রীয় ব্যক্তিত্ব ছিলেন তুয়ানকু শাইখ । তিনি ছিলে বারাকের বাহক হিসাবে পরিচিত এক ব্যক্তি । তিনি বৃহৎ সুরাওতে সাধারণত তত্ত্বাবধান করতেন।তাকে গুরু হিসাবে ডাকা হত এবং তাঁর সাথে প্রায় সবাই শিখতেন।

তথ্যসূত্র
---------

1. 1 2  Azyumardi Azra, *Islam in the Indonesian World: An Account of Institutional Formation*. Bandung 2006, S. 63-69.
**ভালেন্তিনা লিসিৎসা** (ইউক্রেনীয় ভাষায়: Валентина Лисиця) ইউক্রেনে জন্মগ্রহণকারী একজন ক্লাসিকাল পিয়ানোবাদক। তিনি বর্তমানে মার্কিন যুক্তরাষ্ট্রে বসবাস করছেন। তিনি বিশ্বের সর্বত্র বিভিন্ন মর্যাদাপূর্ণ কনসার্ট ভেন্যুতে পিয়ানো বাজিয়ে থাকেন। তার স্বামী আলেক্সেই কুজনেতসফ-ও একজন পিয়ানোবাদক, এবং তিনি লিসিৎসার সাথে দ্বৈত-পিয়ানোবাদন করেন।

ভালেন্তিনা লিসিৎসা

জীবনী
-----

লিসিৎসা ইউক্রেনের রাজধানী কিয়েভে জন্মগ্রহণ করেন। তার বাবা-মা কেউই সঙ্গীতজ্ঞ ছিলেন না। তিনি তিন বছর বয়সে পিয়ানো বাজানো শুরু করেন এবং চার বছর বয়সে তার প্রথম একক বাদন (সোলো রিসাইটাল) সম্পন্ন করেন। যদিও ছোটবেলা থেকেই লিসিৎসার সঙ্গীতে ঝোঁক ছিল, তখন তার ইচ্ছে ছিল বড় হয়ে একজন দাবাড়ু হবেন। তিনি প্রথমে প্রতিভাবান ছাত্রদের জন্য বিশেষ সঙ্গীত স্কুল লিসেংকো সঙ্গীত স্কুল-এ, এবং তার পর কিয়েভ কনজার্ভেটরি-তে সঙ্গীত শিক্ষা লাভ করেন। শেষোক্ত প্রতিষ্ঠানেই তিনি হবু স্বামী কুজনেতসফের দেখা পান। কুজনেতসফের সাথে সাক্ষাতের পরেই লিসিৎসা সঙ্গীতের ব্যাপারে আরও মনোযোগী হয়ে ওঠেন। ১৯৯১ সালে তারা দুইজনে বিশ্বে দ্বৈত পিয়ানোবাদনের সবচেয়ে গুরুত্বপূর্ণ প্রতিযোগিতায় — The Murray Dranoff Two Piano Competition-এ -- প্রথম পুরস্কার লাভ করেন। ঐ বছরই তারা কর্মজীবন প্রসারের উদ্দেশ্যে মার্কিন যুক্তরাষ্ট্রে চলে আসেন।

ভালেন্তিনা এরপর তার একক পিয়ানোবাদন ক্যারিয়ার শুরু করেন। তিনি বিশ্বখ্যাত কার্নেগি হল, এভ্‌রি ফিশার হল এবং মুজিকভেরাইন-এ বাজিয়েছেন। এ পর্যন্ত তিনি বেশ কিছু অডিও সিডি ও কিছু ডিভিডি প্রকাশ করেছেন।

বহিঃসংযোগ
---------

* ভালেন্তিনা লিসিৎসার ওয়েবসাইট
* ইউটিউবে ভালেন্তিনা লিসিৎসার ভিডিওসমূহ